Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 27 เม.ย.65
Daily Focus - บล.ฟินันเซีย ไซรัส ประจำวันที่ 27 เม.ย.65
27 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ (27 เม.ย.65) คาด SET Index จะปรับตัวลงทดสอบแนวรับหลัก 1,655-1,660 จุด และมีโอกาสเสี่ยงหลุดระดับดังกล่าวจากบรรยากาศการลงทุนที่เป็นลบ หลังตลาดหุ้นสหรัฐฯปรับร่วงแรง ปัจจัยกดดันยังคงมาจากแนวโน้มเศรษฐกิจที่อาจเติบโตชะลอตัวลงจากทั้งปัญหาจากสงคราม จีนที่เริ่มกลับมา Lockdown บางส่วนอีกครั้ง
ขณะที่เงินเฟ้อยังคงอยู่ในระดับสูงกว่ากรอบเป้าหมายมาก ทำให้ FED จำเป็นต้องเร่งขึ้นดอกเบี้ยและเริ่มลดงบดุลในการประชุมเดือนหน้า ส่งผลให้เม็ดเงินไหลออกจากสินทรัพย์เสี่ยงและเข้าถือดอลลาร์ กดดันหุ้นกลุ่ม Tech และ Growth ที่มี PER สูง ขณะที่ค่าเงินบาทที่อ่อนค่าเร็วหนุนหุ้นในกลุ่มส่งออกโดยเฉพาะอาหารเครื่องดื่ม รวมถึงกลุ่ม Defensive อย่างการแพทย์คาดยังแข็งแกร่งกว่าตลาด
โดยรวมภาพตลาดสอดคล้องกับที่ประเมินว่า SET Index จะพักตัวในเดือน เม.ย.-พ.ค. แต่มองเป็นจังหวะ “สะสมหุ้นพื้นฐาน” บริเวณ 1,600-1,650 จุด โดยยังคงมุมมองบวกในระยะกลาง-ยาวจากเศรษฐกิจในประเทศที่เป็นขาขึ้นโดยเฉพาะแนวโน้มเปิดประเทศเต็มรูปแบบในครึ่งหลังปีนี้ ทำให้กระแสเงินทุนคาดยังอยู่ในทิศทางไหลเข้า ยังคงเน้นกลุ่ม Value Domestic และ Reopening Play ที่มี PER/PBV ไม่สูงเทียบกับในอดีตก่อน COVID-19 ได้แก่ กลุ่มธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น ส่วนระยะสั้นเลือกเก็งกำไรหุ้นที่คาดประกาศผลประกอบการไตรมาส 1/65 แข็งแกร่ง
สำหรับหุ้นเด่นวันนี้ : NSL แนะนำ “ซื้อ” ราคาเป้าหมาย 21 บาท คาดกำไรไตรมาส 1/65 โต 34% จากไตรมาสก่อน, โต 5% จากปีก่อน จากปริมาณขายที่แข็งแกร่งและมีการปรับขึ้นราคาสะท้อนต้นทุนเนื้อสัตว์ที่เพิ่มขึ้น คาดรายได้โต 18% จากปีก่อน สูงกว่า SSSG ของ CPALLแนวโน้มกำไรยังดูดีต่อเนื่องในไตรมาส 2/65 เพราะเข้าสู่ช่วง High Season รวมถึง Traffic เข้า 7-11 ที่ฟื้นตัว คาดกำไรปี 2565 โต 30% จาหปีก่อน ให้แนวรับ 17 บาท แนวต้าน 17.70-18//18.70 บาท